b'\n_START_ARTICLE_\nGeminus (m\xc3\xa5nekrater)\n_START_SECTION_\nOmgivelser\n_START_PARAGRAPH_\nGeminuskrateret ligger i n\xc3\xa6rheden af kraterne Messala mod nord\xc3\xb8st, Bernoulli stik \xc3\xb8st og Burckhardt og Cleomedes mod syd.\n_START_SECTION_\nKarakteristika\n_START_PARAGRAPH_\nDen cirkul\xc3\xa6re rand i Geminus har et antal udadg\xc3\xa5ende hakker, s\xc3\xa6rligt mod nord og \xc3\xb8st. Kraterets "udkastninger" er stadig synlige i de uvejsomme omgivelser uden for randen, men et eventuelt str\xc3\xa5lesystem, som dannedes ved nedslaget, er for l\xc3\xa6ngst forsvundet som f\xc3\xb8lge af erosionsp\xc3\xa5virkning fra rummet. Den indre kraterv\xc3\xa6g er bred og har mange terrasser, omend disse nu er noget udj\xc3\xa6vnet ved erosion fra senere nedslag. Derimod er der ikke nedslag af betydning i kraterbunden, men den har en lang, smal central h\xc3\xb8jderyg i kratermidten og gennemsk\xc3\xa6res af et par ret tydelige kl\xc3\xb8fter.'